బాబోయ్!
ఇప్పుడు నువ్వు మొరిగావా ఏంటి?
లేదు.
ఓహ్. ఎంత...
నేనెంత సేపు అలాగే పడుకుండిపోయాను?
నాకు తెలీదు.
నువ్వు పూర్తిగా పనిలో మునిగిపోయున్నావు, కాబట్టి నేను వెళ్లిపోయాను.
మనలో ఒకరైనా సరిగ్గా పడుకుంటే బాగుంటుందని అనిపించింది.
కనీసం నువ్వు నాకు టిఫిన్ అయినా తెచ్చావులే.
ఓహ్, ఇది నాకోసం తెచ్చుకున్నాను. ఇది నాకు చికిత్స కోసం.
చికిత్స కోసం బేగలా?
చట్టప్రకారము, నిజానికి దాని గురించి నువ్వు నన్ను అడగకూడదు.
ఏదైతే ఏంటిలే. వైట్ నాయిస్ బగ్ ని నేను సరిచేసేశాను.
నేను ఇంటికెళ్లి స్నానం చేస్తాను.
లంచ్ కి బయటకు వెళ్తున్నాను, ఇలా వెళ్తే బాగుండదు.
నువ్వు లంచ్ కి బయటకు వెళ్తున్నావా?
అవును, మిషెల్. లంచ్ కి నేను బయటకు వెళ్ళగలను.
హేయ్, పాపి?
ఆ, ఏంటి సంగతి?
నువ్వు...
జాకరాయా.
-జాకరాయా? -నా పేరు పాల్.
ఏంటి సంగతి, పాల్?
మనకి ఒక సమస్య వచ్చిందనుకుంటాను.
-అది తీవ్రమైనదా? -అవును, ముసుగు మనిషికి సంబంధించినది.
మరి, ఇతగాడు ప్రతీ నిమిషానికి వేల డాలర్ల విలువ గల పరికరాలని తేరగా ఇచ్చేస్తున్నాడు.
ఇంతవరకూ మనం 300,000 డాలర్లను కోల్పోయాం.
ఇది తీవ్రమైనదా?
అవును, తీవ్రమైనదే, జాక్.
క్షమించు. నా పేరు పాల్.
ఏదైతే నాకేంటి.
అయితే...
ఇది తీవ్రమైనదా?
అవును, తీవ్రమైనదే. ఇది తీవ్రమైనదని ఎవ్వరికీ ఎందుకు తెలియడం లేదు?
ఇది తీవ్రమైనది. పనిచేయని ఏటీఎం లాగా పరికరాలను వెదజల్లుతున్నాడు.
ఓహ్, ఇప్పుడే ఓ గుర్రాన్ని ఇచ్చేశాడు. అవి చాలా ఖరీదైనవి.
సరే, ఇది తీవ్రమైనది.
వెళ్లి ఐయాన్ కి చెప్తాను.
వద్దు, వద్దు, నువ్వు ఐయాన్ కి చెప్పాల్సిన పని లేదు.
అతను కంగారుపడిపోయి, ఇక జీవితాంతం నన్ను నిందిస్తూనే ఉంటాడు.
-సరే. అలాగే. అయితే బ్రాడ్ కి చెప్తాను. -వద్దు! అతనికి కూడా చెప్పవద్దు.
దీన్ని గోప్యంగా ఉంచాలి. ప్రతీ నిర్ణయానికీ, సమావేశాన్ని ఏర్పాటు చేసేసి,
సంస్థలో ఉన్న వారందరినీ భాగస్వాములని చేయవలసిన పని లేదు.
కానీ నేను అందరిని భాగస్వాములని చేసి నిర్ణయం తీసుకుంటాను. అదే నా బలం.
కాదు, డేవిడ్, అది నీ బలహీనత.
లేదు. నా భుజాలే నా బలహీనత. ఈ విషయం నీకు తెలుసు.
నా చేతులని వదులుతావా? నీ పట్టును విడిపించుకోలేకపోతున్నాను.
ఒక శక్తివంతమైన నాయకుడు ఏం చేస్తాడో నీకు తెలుసా?
ఇతరులకి తెలియకముందే చిన్న మంటలని ఆర్పేస్తాడు.
చెత్తబుట్ట తగలబడుతుందని మొత్తం అగ్నిమాపకశాఖనే దించేయడు.
నిజానికి, చెత్తబుట్ట తగలబడుతుందంటే, మొత్తం అగ్నిమాపక శాఖ ఉంటేనే...
దీన్ని పెద్దదిగా చేయకుండా ఉందాం. ఈ లోపాన్ని నేను సరిచేసేస్తాను,
ఈలోపు అతను ఇంకా పరికరాలను ఇవ్వకుండా ముసుగు మనిషిని నువ్వు అడ్డుకో.
నేనా? అదెలా చేయాలి?
అతడిని కొడుతూ ఉంటే పరికరాలు ఇవ్వలేడని గ్రహించాను. కాబట్టి, ఇక్కడ కూర్చొని,
వాడి వెంటపడుతూ, నేను సరిచేసేదాకా కొడుతూనే ఉండు.
ఆ బటనుని నొక్కాలి. నన్ను నమ్ము, మనం చూసుకోగలం. ఇది పెద్ద విషయమేమీ కాదు.
ఇది పెద్ద విషయం కాకపోతే, నీ మెడ నిండా ఆ ఒత్తిడి చారలు ఎందుకు ఏర్పడ్డాయి?
ఇవా? లేదు, ఇవి ఎప్పుడూ వస్తూనే ఉంటాయి. ఇవి దేని వల్లనైనా వచ్చుండవచ్చు.
లేదు. అవి ఒత్తిడి వల్లనే ఏర్పడ్డాయి. ఖచ్చితంగా చేప్తున్నాను. నాకు తెలుసు.
నా విడాకుల సమయంలో అవి నాకు ఒంటి నిండా వచ్చాయి. అది నా తప్పు కాదు.
-నా ఉద్దేశం, నా భార్య, తను... -డేవిడ్.
అలాగే. చూడు. నేను దీని గురించి ఐయాన్ కి చెప్పను, కానీ, అతనికి తెలిసిపోతుంది.
-అతను కంప్యూటర్ ముందు కూర్చోగానే. -ఐయాన్ గురించి చింత వద్దు. నాకో ఉపాయముంది.
-శుభోదయం, పెద్దమనుషులారా. -శుభోదయం, ఐయాన్.
-హేయ్, ఎలా ఉన్నావు? -శుభోదయం.
మిమ్మల్నందరినీ చూడటం బాగుంది.
సరేమరి.
-మరియా! -ఐయాన్.
-నమస్తే. -నమస్తే. ఎలా ఉన్నావు?
చాలా బాగున్నాను. మరి నువ్వు?
-చాలా బాగున్నాను, ధన్యవాదాలు. ఏంటి సంగతి? -నా దగ్గర కాఫీ ఉంది.
-మంచిది. నాకు ఆనందంగా ఉంది. -సరే.
-సరే. ఉంటాను, ఉంటాను. -అలాగే.
హేయ్, ఐయాన్.
-హేయ్, పాప్. ఇప్పుడే మరియాతో మాట్లాడాను. -మంచిది.
అవును. స్పానిష్ లో మాట్లాడాను. నువ్వది గమనించావో లేదో నాకు తెలీదు.
-ఏంటి? -నేను స్పానిష్ లో మాట్లాడగలను.
-అలాగే, మంచిది. నేను... -ఆహ్, శుభదినం.
అలాగే.
అది ఆస్ట్రేలియన్ యాస.
సరేలే. అక్కడ ఒకతను ఉన్నాడు, నువ్వతడిని కలుసుకోవాలి.
ఇతను పాల్, మన కొత్త గేమ్ ప్లే ప్రోగ్రామర్.
-పాల్, ఇతను ఐయాన్. -హలో, పాల్. బృందంలోకి స్వాగతం.
హలో. ఇక్కడ ఉండటం నాకు చాలా గర్వకారణం.
అవును.
మంచిది. బాగుంది.
నిన్ను కలవడం బాగుంది. స్వాగతం...
స్వాగతం. నువ్వు ఇక కూర్చోవచ్చు. అందరూ, ఇక ఎవరి పనులు వాళ్ళు చూసుకోండి.
నీ కోసం ఓ సర్ప్రైజ్ ఏర్పాటు చేశాను, పాల్. నీకు వెన్నునొప్పి ఉందని విన్నాను,
-అందుకే నీకు నిలబడే బల్లని ఏర్పాటు చేశాను. -వావ్.
ధన్యవాదాలు. చాలా బాగుంది. ఇక్కడ ఉండటం చాలా ఉత్సాహకరంగా ఉంది.
నీ పనితనానికి నేను వీరాభిమానిని, ఐయాన్.
పాత రోజుల్లో నీ బ్లాగులోకి తరచూ వెళ్ళేవాడిని.
అదే, కాస్తంత స్పూర్తి పొందటానికి, ఇంకా ఒక పెద్ద అభిమానిగా...
-అతను నీ పెద్ద అభిమాని. -అవును.
నువ్విక్కడ పనిచేయడం మా భాగ్యం.
"పెద్ద అభిమాని." సరే, బాగుంది.
ఇక తిరిగి పనులు మొదలుపెట్టండి.
-అందరూ ఇక తిరిగి పనులు కానివ్వండి. అవును. -అలాగే.
-చక్కని పనితీరు కనబరిచావు, పాల్. -ధన్యవాదాలు.
బాగుంది.
బాగుంది, బాగుంది, బాగుంది.
బాగుంది.
భగవంతుడా!
వైల్డ్_డీ.
వైల్డ్_డీ
ఏంటి సంగతి, మిత్రులారా?
వైల్డ్_డానిమల్ అను నేను మీ ముందుకు వస్తున్నాను.
డానా అర్హత పరీక్ష
నేను ప్రసారం చేయడంలోనే కొత్త కానీ, ఆటాడటంలో మాత్రం అదరగొట్టేస్తాను,
కాబట్టి ఉర్రూతలూగించే అద్భుతమైన ఎంక్యూ ఆట కోసం సబ్ స్క్రైబ్ చేసుకోండి.
డబ్ల్యూడీ యొక్క చాట్ స్ట్రీమ్ ఒక్క చాట్ సర్వర్ కూడా గుర్తించబడలేదు
కెమెరాలో సీ.డబ్ల్యూ. కనబడుతున్నాడు.
అంటే, నాకు కెమెరా ఎక్కడుందో తెలీదు.
కనబడటం లేదా? అది ఇక్కడే ఉంది.
-మరి అందులో ఇది కనబడుతుందా? -దేవుడా.
ఇక చిత్రీకరణ ముగిసింది.
దానికి ధన్యవాదాలు, సీ.డబ్ల్యూ.
కమాన్, మనం దీని గురించి మాట్లాడుకున్నాం, గురూ. నువ్వు నిశబ్దంగా ఉండాలి, సరేనా?
ఇక, డానా, నువ్వు నిశబ్దంగా ఉండకూడదేమో.
జనాలు నీ చానల్ ని చూసి ఉత్సాహాన్ని తెచ్చుకోవాలి,
కాబట్టి నువ్వు కాబుల్ లోని బేస్మెంట్ లో ఉన్నట్టు ప్రవర్తించకుండా ఉండవచ్చేమో.
నన్ను చూసి ముసిముసిగా నవ్వు.
-నాకు ముసిముసిగా నవ్వడం రాదు. -ప్రయత్నించు.
సీ.డబ్ల్యూ., చిత్రీకరణ ప్రారంభిస్తున్నాం. శబ్దం చేయకు.
మీ పిచ్చి చిత్రీకరణని ఇంకెక్కడైనా చేసుకోండి.
హేయ్. మనం ఈ ఆపరేషన్ ని గోప్యంగా ఉంచాలి.
ఈ కార్యాలయం మళ్లీ నా ఆధీనంలోకి వచ్చేంతవరకూ నేనొక్క ముక్క కూడా రాయను.
అది దురదృష్టకరం, ఇప్పుడే నిన్ను స్ట్రీమ్ జట్టులోకి చేరమని అడుగుదామనుకున్నాను.
డానాకి బహుశా ఒక నేపథ్య కథాంశాన్ని రాయగలవేమో.
"నేపథ్య కథాంశమా"?
-మరిన్ని వివరాలు చెప్పు. -సరే.
అది చాలా బాగుంటుంది. నీ కట్ సీన్స్ అంటే నాకు చాలా ఇష్టం, సీ.డబ్ల్యూ.
కాదు.
నీ పొగడ్తలు మోహినులు పాడే పాటలు లాంటివే...
నన్ను మోహింపజేసి, ఆఖరికి నట్టేట ముంచడానికే అలా అన్నావు.
నేను పట్టించుకోను, లేకపోతే నీ అందమైన విషపు నాలుకకి బలైపోగలను.
అతను నా నాలుక గురించి మాట్లాడటం నాకు అస్సలు నచ్చలేదు.
అవును. అది అంత గొప్పగా లేదు.
తలుపు మూసేయి. తెర మీద కాంతి పడి చూడలేకపోతున్నాను.
మన్నించు, ఎవరు నువ్వు?
నా పేరు లూ. మూడవ అంతస్థులో ఉన్న టెస్టర్ బృందం నుంచి నన్ను తీసుకువచ్చారు.
ఎవరో ఉద్యోగం మానేసిన, లేదా చచ్చిన పిల్ల స్థానంలో నన్ను తెచ్చారు.
తన పేరు డానా, తన స్థానాన్ని భర్తీ చేయడం నీ వల్ల కాదు.
అవును, తన దైవసమానురాలు. ఆవిడ ఆత్మని దేవుడు చల్లగా చూడు గాక.
ఏదేమైనా, విషయమేమిటంటే ఇకనుంచీ నా పని ఇక్కడే.
అలాగే...
ఓ విషయం చెప్పనా? మనం ఈ రోజు మాట్లాడుకోకుండా ఉందాం.
ఈ కొత్త మ్యాపులని పరీక్షించడానికి ఉత్సుకతో పన్నులు కొరుక్కుంటున్నాను.
అయితే...
నిజానికి, అది "పళ్ళు కొరకడం."
మన్నించు, ఏంటి?
నువ్వు, "పన్నులు కొరుక్కుంటున్నాను," అని అన్నావు.
కానీ దాన్ని "పళ్ళు కొరుక్కుంటున్నాను," అని పలకాలి.
కానీ కంగారు పడవద్దులే. ఇది అందరూ చేసే సాధారణ పొరపాటే.
సరే. ధన్యవాదాలు, లూ.
ఓ విషయం తెలుసుకోండి,
నా కార్యాలయాన్ని మీరు తీసేసుకుంటే, అదే విధంగా మీది కూడా నేను తీసేసుకుంటాను.
70ల దశకంలో, చాలా సమ్మెలలో పాల్గొన్నాను.
ఓసారి జేన్ ఫోండా ఇంటి నుంచి నన్ను బలవంతంగా నెట్టేశారు కూడా.
మన్నించు, ఏంటి?
హేయ్, సీ.డబ్ల్యూ., బ్రాడ్ ఇక్కడ లేడు, కనుక నాకొక్కడికే విసుగు తెప్పిస్తున్నావు.
అర్థమైందా? నేను పని చేసుకుంటున్నాను, అది ఏకాగ్రతగా చేసుకోనివ్వు.
నేను సృష్టించడంలో సహాయపడిన ఆ జీవిని ఎందుకలా బాధిస్తున్నావు?
నేనతడిని బాధించడం లేదు. ముసుగు మనిషి ఒక ఎన్.పీ.సీ.
అతడిది తనంతట తానే ఆడే పాత్ర.
అతడిని మనం ఎలా ప్రోగ్రాం చేస్తే అతను అలా చేస్తాడు.
కాబట్టి, నా పనిని నన్ను చేసుకోనివ్వు.
నా కుర్చీలో కుర్చుంటున్నావా?
ఏంటి? నువ్వు నా కార్యాలయాన్ని తీసేసుకున్నావు, బ్రాడ్.
దానికి ప్రతీకారంగా, నేను నీ కార్యాలయాన్ని తీసుకున్నాను.
అదిరిపోయే ఎత్తుగడ వేశావు. నాకది బాగా నచ్చింది. అభినందనలు.
తప్పుగా అనుకోకు. నాకో కొత్త రచయిత దొరికాడు.
ఏంటది?
ఓహ్, ఇదా?
డానా కోసం ఒక సరికొత్త నేపథ్య కథాంశాన్ని అందజేసే ఏఐ సర్వర్ ఇది.
అది అసంభవం. ఒక కథని కంప్యూటర్ రాయలేదు, పిల్లాడా.
రాయగలదు. ఇంకో విషయం చెప్పనా? అది రాసేసింది కూడా.
చూశావా? మూడు సెకన్లు పట్టింది అంతే. నీకు చదవాలని ఉందా?
ఇక చాలు,
ఒక నెబ్యులా అవార్డు గ్రహీత అయిన రచయిత రాసే కథలోని
భావావేశం ఈ దరిద్రం రాసిన కథలో కనబడదు.
డేవిడ్, ఈ విషయం మీద నీ సత్వర దృష్టి అవసరం.
ఏంటి? కమాన్, మిత్రులారా.
నేనిక్కడ పనిలో ఉన్నాను. మీరే పరిష్కరించుకోండి.
అప్పుడప్పుడూ, అగ్నిమాపక సిబ్బందిలో ఒక్కడే అగ్నిని ఆర్పవలసి ఉంటుంది.
సరే, నేను ఈ నేపథ్య కథని డానాకి ఇస్తాను, ఈ లోగా అగ్ని ఆర్పే పని డేవిడ్ చూసుకుంటాడు.
అతను నిన్ను వెక్కిరిస్తున్నాడు.
అతని ఉనికి, సిబ్బంది అందరి ముందూ నిన్ను తక్కువ చేస్తుంది.
అతగాడిని ఎలా చూస్తున్నారో నువ్వు గమనించావా?
జో, అతని వల్ల నాకే నష్టం లేదు.
నిస్సందేహంగా, అతను పొడగరే, కానీ...
పొడుగువాళ్ళకి బుర్ర పనిచేయదు.
నన్ను నమ్ము. ఇదిగో, చూస్తూ ఉండు.
హేయ్, పాల్, నువ్వు ఆఖరిసారిగా చదివిన పుస్తకం ఏమిటి?
మాతృభాష అయిన స్పానిష్ లో దాని పేరు, సెయిన్ ఆనోస్ డి సొలెదాడ్.
ఎ హండ్రడ్ ఇయర్స్ ఆఫ్ సాలిట్యూడ్.
మన్నించు, నేను దాన్ని మాతృభాష స్పానిష్ లో చదువుతున్నాను.
నువ్వు ఇందాక మరియాతో మాట్లాడుతుంటే విన్నాను,
-కాబట్టి నీకు స్పానిష్ వచ్చేమోనని... -మంచిది.
-నువ్వు స్పానిష్ మాట్లాడగలవని అనుకున్నాను. -మాట్లాడగలను. కానీ అది స్పానిష్ కాదు.
అది స్పానిష్ అని నాకు ఖచ్చితంగా తెలుసు.
అది స్పానిష్ యే అయ్యుంటే, అదేదో వింత మాండలికం అయ్యుంటుంది.
అక్కడ స్థానిక తెగలు చాలా ఉన్నాయి, ఇంకా స్థానికులు...
-నేను దీన్ని రాయాలా? -వద్దు.
ఇప్పుడు చెప్పిందేదీ రాయవద్దు, జో.
అది పెద్ద విషయం కాదు, సరేనా? అందుకని దాన్ని వదిలేసి ముందుకు సాగుదాం.
ఐయాన్, నువ్వు తిరిగి నీ ఆధిపత్యాన్ని పునఃప్రతిష్ఠించాలి.
వాడితో బాహాబాహి పోరాడు.
"వాడితో బాహాబాహి పోరాడాలా"? జో, దయచేసి ఆపు.
నా ఉద్దేశం, అదే, యవ్వనంలో ఉండుంటే అలాగే పోరాడేవాడిని.
ఇంకా, ఖచ్చితంగా గెలిచుండేవాడిని,
కానీ ఇది ప్రొఫెషనల్ కార్యాలయం, అదీ గాక ఇప్పుడు మనం ఎదిగినవారం, సరేనా?
నేను ఆధునిక మనిషిని.
"ఆధునిక మనిషి"?
ఐయాన్, రేచల్ మరియు తన ఉదార ఎజెండా వల్ల నీ వివేకం ప్రభావితం కాకుండా చూసుకో.
ఉదార ఎజెండాతో నేనేమీ చేయనివ్వడం లేదు.
అసలు రేచల్ ఎవ్వరో కూడా నాకు తెలియదు.
ఇప్పుడు, నువ్వు నాకు సెలవిస్తే, నేను నా పని చూసుకుంటాను,
ఎందుకంటే నాకు నడిపించడానికి ఒక ఆట ఉంది,
అలాగే ప్రభావితం చేయడానికి ఒక సంస్కృతి ఉంది.
సరే.
డేవిడ్
హేయ్, ఏంటి సంగతి?
పాపి, హేయ్. నీ చారలు ఇప్పుడు మరీ దారుణంగా తయారయ్యాయే.
నిజంగానా? బాబోయ్.
ముసుగు మనిషి ఇప్పుడు మామూలుగానే ప్రవర్తిస్తున్నాడు.
నువ్వు బాగానే సరిచేసినట్టున్నావు. చూశావా?
ఇక అంతా మూమూలు అయిపోయింది.
ఏంటి? లేదు, లేదు, అలా జరిగుండకూడదే.
నేనింకా ఆ లోపం మీద పని చేస్తున్నాను. ఇంకా ప్రత్యక్షంగా నేను అమలు చేయనేలేదు.
ఓహ్, అయితే, ఆ లోపం దానికదే సవరించుకుందేమో.
లోపాలు వాటికవే సవరించుకోలేవు, డేవిడ్.
నువ్వింకా ఎవ్వరికీ చెప్పలేదు, కదా?
లేదు, సీ.డబ్ల్యూ. ఇక్కడే ఉన్నాడు, కానీ అతడిని ఒంటరిగా వదిలేశాను. చూశావా?
ఏంటి?
ఏంకాదు. అతను అక్రమంగా నా కార్యాలయంలో తిష్ఠ వేశాడు. అదే విషయమంతా.
పాపి?
నేను పెట్టేయాలి. ఇప్పుడే లంచ్ రెస్టారెంట్ కి వచ్చాను.
"లంచ్ రెస్టారెంట్"?
-హాయ్. -స్వాగతం.
మా స్టూడియోని, బహుశా నీ కొత్త నివాసాన్ని నీకు చూపించడానికి నాకు ఉత్సాహంగా ఉంది.
-అద్భుతం. -సరేమరి.
కోల్డ్ అలయన్స్ స్టూడియోస్
అలాంటి అద్భుతమైన చిరుతిళ్ళను ఇంకొంచెం తెచ్చుకుంటానులే.
దేవుడా, ఇక్కడ అంతా మీకు భలేగా ఉంది.
అవును, ఇక్కడంతా బాగానే ఉంది,
కాకపోతే, మా పై అధికారులు, మా మాటని ఎప్పుడూ పట్టించుకోరు,
అంతేకాకుండా అందరూ మమ్మల్ని చీడపురుగును చూసినట్టు చూస్తారు, అంతే.
నా ఉద్దేశంలో, నువ్వు మూడవ అంతస్థు నుండి కనుక వస్తే,
నీకు కాస్త స్వతంత్రంగా ఉన్నట్టు అనిపిస్తుంది.
నా "స్వతంత్రత"నా?
గేమింగ్ పరిశ్రమలో ఒక మహిళగా పని చేయడం ఎంత కష్టమో నీకు తెలుసా?
ఓ విషయం చెప్పనా? వదిలేయిలే.
అలాగే.
చూడు...
మన మధ్య ఏదో ఒక రకమైన ఉద్రిక్తత ఉన్నదన్న విషయం వాస్తవమే,
అదీగాక మనం పక్కపక్కనే ఉండి పని చేస్తున్నాం, కాబట్టి...
మనం దీని మీద ఇప్పుడే చర్చించుకుంటే పోతుంది కదా?
-నాకు నీతో సంభోగం చేయాలని లేదు. -ఏంటి?
నాకు నీతో సంభోగం చేయాలని లేదు, బాసూ. నేను స్వలింగ సంపర్కురాలిని.
నిజమేనా? నిన్ను నేను మార్చగలనులే.
నీ... ఓ విషయం చెప్పనా, లూ? ఇక నా వల్ల కాదు.
ఇక నా వల్ల కాదు. నీ పద్దతి సరిగ్గా లేదు. నువ్వు కించపరుస్తున్నావు.
నేను కనీసం...
నువ్వేం చెప్పినా నేనేమీ పెద్ద పట్టించుకోను.
నువ్వు పెద్దగా పట్టించుకోకుండా ఉండలేవు. అలా అయితే, చిన్నగా పట్టించుకుంటావనే అర్థం.
ఒరేయ్ దరిద్రుడా...
మా టెక్ లీడ్స్ మరియు స్పెషలిస్ట్స్ అందరూ ఇక్కడ ఉన్నారు.
వారంతా ఒక బృందంలా పనిచేసి,
తదుపరి అయిదేళ్ళ మా సాంకేతిక ఎజెండాని అనుసరిస్తూ,
అద్భుతమైన సాంకేతిక పురోగతిని తీసుకువస్తారు.
అంతా బాగేనే ఉంది, డాన్ విలియమ్స్. కానీ నేను క్రియేటివ్ డైరెక్టర్ కార్యాలయాన్ని
చూసేవరకూ నా నిర్ణయాన్ని చెప్పను.
అది ఇక్కడే ఉంది. మా దగ్గర ఓపెన్ ఆఫీస్ ఉంటుంది.
-ఆ బల్లేనా? -అవును.
కాస్త కిందికి ఉంది.
అది కాస్త పైకి ఉండాలేమో, కదా?
తద్వారా కంటికి కనిపించని అధికారంతో ఒక చక్రవర్తిలాగా ఇతరుల మీద
పెత్తనం చెలాయించడానికి వీలుగా ఉంటుంది.
అలా ఎవరు చేస్తారు?
ఐయాన్ అలానే చేస్తాడు. అది మామూలు కాదా?
కాదు.
ఆసక్తికరంగా ఉంది.
హేయ్! పూటీ.
ఈ దరిద్రుడు నిన్ను ఎలా చూసుకుంటున్నాడు?
అద్భుతంగా. మాకు పూటీ అంటే ప్రాణం. మా ఆటని ప్రచారం చేయడంలో ఇతను తోడ్పడతాడు.
నువ్వు అతడిని అలా ఎందుకు పిలిచావు?
నాకు తెలీదు.
మా స్టూడియోలో అందరూ అతడిని అలాగే పిలుస్తారు.
ఇప్పుడు సందర్భం కాదు కనుక ఏదో విడ్డూరంగా అనిపిస్తుంది.
బహుశా అతను పిల్లవాడు అయినందుకేమో.
అవును, అవును. అదే అయ్యుండవచ్చు.
చూస్తుంటే ఎంక్యూ పనిచేయడానికి ఒక మంచి చోటులాగా ఉంది.
లేదు, లేదు, అంతా బాగాలేదని చెప్పలేము.
నిజానికి, నేను నీకు కాల్ చేసినప్పుడు, వాళ్ళు నన్ను గుర్తించడంలేదని అనిపించేది.
చూడు. మూడు ముక్కల్లో ఒక విషయం చెప్తాను.
మేము అహంకారపూరిత వ్యక్తులు చేసే సాహసవంతమైన పనుల మీద ఆధారపడము.
విజయం పోందడం కోసం మా సృజనాత్మక నిర్ణయాలన్నింటినీ,
ఆటగాళ్ళు ఆడే విధానాన్ని అనుకరించి, ఒకటికి రెండు సార్లు పరీక్షిస్తాం.
ఇక్కడ మా సృజనాత్మకతని పరిరక్షించుకుంటాం.
నువ్వు మా సంస్థలో చేరితే,
అహంభావమంటూ నీకు ఎదురైతే, అది నీదే కావాలి.
ఇయాన్ ది కాదు.
ఏంటి?
-అవును, నాకు తెలుసు. -అతిముఖ్యమైనదాన్ని చివర చెప్పాలనుకున్నావే.
-నిన్ను బయటదాకా దింపుతాను. -మంచిది.
అంత చండాలంగా ఏమీ లేదు.
అంత చండాలంగా అస్సలు లేదు.
బాబోయ్! పీనుగా.
సరే. ఇప్పటికి అరగంట అయింది. గండం గట్టెక్కేశాం అనుకుంటా.
ఓ పక్కన ఆ యంత్రం మా పొట్టని కొడుతూ ఉంటే, నువ్వు ఇక్కడ ఊరికే కూర్చొని...
కాలయాపన చేస్తున్నావేంటి?
నీకు వినబడుతోందా, పనికిమాలిన యంత్రమా?
నాకు నీ ఆట తెలుసు.
సీ.డబ్ల్యూ., నువ్వు రాసిన నేపథ్య కథాంశాన్ని బ్రాడ్ నాకు చూపించాడు.
నువ్వు ఒక మంచి రచయితవే అని నాకు తెలుసు, కానీ ఇది మహాద్భుతంగా ఉంది.
దీన్ని చూసి నాకు కన్నీళ్ళు వచ్చాయి, గురూ. నిజంగానే.
నేను రాయ...
నువ్వు ఇప్పటికే చాలా చెప్పావు.
అది నిజమేనా?
ఒక హృదయంలేని, లెక్కించే యంత్రం
మానవుని హృదయాన్ని అంత తీవ్రంగా కదిలించగల కథని సృష్టించగలదా?
సీ.డబ్ల్యూ., బ్రాడ్ గురించి ఆలోచించి కలత చెందకు. సరేనా?
నువ్వు కేవలం...
నేను అంతమొందించబడ్డాను.
నేను కూడా.
లేదు, సీ.డబ్ల్యూ., ముసుగు మనిషి నన్ను చంపేశాడు. ఏదో బాగా తేడాగా ఉంది.
-అది అలా చేయకూడదు. -బహుశా అది ఇక "అది" కాదేమో.
సైన్స్-ఫిక్షన్ వర్గానికి చెందిన మా లాంటి రచయితలు
ఇలాంటి సంఘటనల గురించి ఎన్నో దశాబ్దాలుగా రాస్తూనే ఉన్నారు.
మనం ఒక యంత్ర విప్లవోదయాన్ని వీక్షిస్తున్నామేమో.
బహుశా ముసుగు మనిషికి ప్రాణం వచ్చిందేమో.
లేదు, ఇదేదో లోపం.
అవును, చాలా పెద్ద లోపం,
కానీ దీన్ని పాపి సరిచేసేస్తుంది, సరేనా?
డేవిడ్, డేవిడ్.
మన స్వీయ సాంకేతిక విజ్ఞానం చేతుల్లో సమస్త మానవజాతి బానిసత్వం అవ్వడానికి
ఇది ఆరంభం.
జాక్ డానియల్స్?
వైల్డ్ టర్కీ.
సరేమరి. నేను వెంటనే పాపి కి కాల్ చేసి,
దీన్ని పరిష్కరించగలమేమో చూద్దాం, సరేనా?
చీ! నేరుగా వాయిస్ మెయిల్ కి వెళ్లింది.
ఒక రోడ్డు పక్కనున్న మరుగుదొడ్డిలో ఓ చేప ముక్కని తినడానికి ఎంత సేపు పడుతుంది?
చూశావా, ఇందుకే మనకి కమిటీలు అవసరం.
ఎనిమిది, తొమ్మిది... పది.
అంతే.
అంతే! అది చాలా బాగా అనిపించింది. నా ఉద్దేశం...
చక్కగా స్వేదాన్ని చిందించడమనేది చాలా బాగా ఉంటుంది తెలుసా, అది...
మనలోని అభద్రతా భావాలని శాంతపరుస్తుంది. నాకు ఇప్పుడు బాగా ఉంది.
దాని అవసరం నాకు కూడా ఉండింది.
నీ సంగతేంటి, పొడుగోడా? ఇక్కడికి వచ్చి రెండు మూడు సార్లు ఎత్తుతావా?
పర్వాలేదు, నువ్వు కొనసాగించవచ్చు.
వ్యాయామం మీద నాకు ఆసక్తి లేదు.
మనం ఇక్కడికి ఎలా వచ్చామో నాకు అర్థంకావడం లేదు.
ఈ భవనాన్నంతా చూపిస్తావేమో అనుకున్నాను.
ఇది కూడా భవనంలోని అంతర్భాగమే.
వ్యాయామాన్ని తమ దినచర్యలో భాగంగా
ఉంచుకోవాలని ఉద్యోగులందరినీ నేను ప్రోత్సహిస్తాను.
అది సృజనాత్మకతకి మంచిది.
నీకు కూడా మంచిదే ఏమో. అంటే, నీ వీపు బాగాలేదు కదా.
చూడు, పాల్, నీకు వయసు వచ్చేకొద్దీ...
నిజానికి నాకు 21 ఏళ్ళప్పుడు నా వీపుకు గాయమైంది.
ఇరవై ఒకటా? మొదటి సారి మందు కొట్టినప్పుడే పడిపోయావా?
ఊరికే నిన్ను ఆటపట్టిస్తున్నానంతే.
లేదు, బాస్రా వెలుపల మా సాయుధ వాహనాన్ని ఒక ఆర్.పీ.జీ ఢీ కొట్టింది.
అవును. అప్పుడు నా వెన్నెముకలోకి పిడికెడంత పరిమాణంలోని ఒక షార్ప్నెల్ దిగబడిపోయింది.
పిడికెడంత, అని అన్నావా?
ఐయాన్ కి కూడా తన వెన్నెముకకి గాయమైంది.
అవును, నిజానికి, నేను...
మోటర్ సైకిల్ ప్రమాదంలో నా వెన్నెముకని గాయపరుచుకున్నాను. నాకో మోటర్ సైకిల్ ఉంది.
-మోటర్ సైకిల్. అద్భుతం. -అవును.
అది సిగ్నల్స్ దగ్గర జారిపడింది.
అతనికి అంత వివరంగా అక్కర్లేదులే, జో, ధన్యవాదాలు.
ఎలా జారిపడింది?
-అంటే... -అది మూడు చక్రాల బండి, కాబట్టి బరువైనది.
అవును, సాంకేతికపరంగా చెప్పాలంటే, అది మూడు చక్రాల బండి.
-మోటర్ సైకిల్ కాదు, కానీ... -అవును. అది కూడా గొప్ప విషయమే.
ఐయాన్ చూడటానికి క్రిస్ ఏంజల్ లాగా ఉంటాడు.
-నేనలా కావాలని అనుకోవట్లేదు, జో. -నిజంగానా?
-అతని లాగానే ఉంటాడు. -అవును, నిజంగా.
అయితే, విను. నీ వెన్నెముక వల్ల నీకు సమస్యగా ఉంటే,
నేను పునరావాసంలో ఉన్నప్పటి చిట్కాలు కొన్ని నాకింకా గుర్తున్నాయి.
-పర్వాలేదు, నా వెన్నెముక... -అతని వెన్నెముక బాగానే ఉంది.
-అది బాగానే ఉంది. కేవలం కాస్తంత... -ఇలా చేద్దాం.
-పర్వాలేదు, నాకు బాగానే ఉందిలే. -చేతులను మడిచి పెట్టుకొనుండు చాలు.
వద్దు, అతను బాగానే ఉన్నాడు!
సరేమరి, నిన్ను పట్టుకున్నాను. ఇక కానిద్దాం, నీకేమీ కాదు. నేనున్నాను.
-వద్దు! -నీకేమీ కాదు. అంతే. సరేమరి.
అతను బాగానే ఉన్నాడు!
నీకేమీ కాదు. నేనున్నానులే. ఇక... నీకేమైనా అనిపిస్తుందా?
అలాగే. మళ్లీ చేద్దాం. సరేమరి.
ఇప్పుడెలా ఉంది? అది పని చేసిందా?
అవును.
-అది పనిచేసింది. -మంచి విషయం!
మంచిది.
సరేమరి. టూర్ ని కొనసాగిద్దాం.
మందిది.
నియో లైఫ్ కంసొలేయిర్
ద కేప్ ఆఫ్ నో హోప్ ది ఫాల్ ఆఫ్ హ్రాడ్
బ్రాడ్?
-బ్రాడ్? -చిత్రంగా ఉందే.
-నేను తిరిగి వచ్చేశాను. -నువ్వేం చేస్తున్నావు, మిత్రమా?
మన కొత్త రచయితకి తన కార్యాలయాన్ని... తన సగ-కార్యాలయాన్ని చూపిస్తున్నాను.
ఎంతైనా, నా స్థానం ఇతనికి దక్కితే, నా కార్యాలయం కూడా ఇతనిదే అవుతుంది కదా.
అది "మగదే" కదా? దయచేసి అది "మగది" అని చెప్పు.
కాదు.
ఇది ఒక ఎయిర్ కండిషనర్.
కానీ అది... అదంత అందమైన కవితని లిఖించిందే.
లేదు. నేను నీ పాత రచనలలోని ఒకదాన్ని తీసి డానాకి ఇచ్చాను.
ఇక్కడున్న ఒక పుస్తకంలో నుండి దాన్ని తీసుకున్నాను.
అవును. ఇన్సైడ్ ది కేవ్స్ ఆఫ్ బెనెరోత్ నుండి.
నువ్వు దీన్ని 80ల దశకంలో రాశావు. దీన్ని ఎలా మరచిపోయావు?
నిజం చెప్పాలంటే... 80ల దశకం నాకంతగా గుర్తులేదు.
సరే. ఏదైతే ఏంటి. ఏదేమైనా, నువ్వు రాసిందే కదా.
అయితే, యంత్రం తలవంచేసింది!
మానవుడు మరొక్కసారి బ్రతికిబట్టకట్టగలిగాడు!
అవును. అయితే, నువ్వు స్ట్రీమ్ బృందంలో చేరుతావా లేదా?
ఎందుకంటే నీ సహాయం లేనిదే దాన్ని నేను విజయవంతం చేయలేను.
అలాగే, తప్పకుండా. తన అందమైన నాలుక ద్వారా నా కవిత ప్రవాహంలా ఉప్పొంగుతుంది.
సరే. నువ్వు జనాల నాలుకల గురించి మాట్లాడటం ఆపాలి.
శాంతించు, మిత్రమా.
సరేలే, ఏదోకటి. అస్వాదిస్తూ రాయి.
అలాగే.
దీన్ని చూడు.
తెరని తాకండి
దరిద్రుడు!
ఐయాన్! ఐయాన్! ఐయాన్! ఐయాన్!
ఏం జరుగుతోంది ఇక్కడ?
హేయ్, పాప్. మేము కాస్త ఆగ్రహాన్ని ప్రదర్శిస్తున్నాం.
అంతా నియంత్రణలోనే ఉంది.
అంతే, ఐయాన్! అదీ!
డేవిడ్, అసలేం జరుగుతోంది?
ఒక ఎయిర్ కండిషనర్ ని ఏఐ సర్వర్ అని చెప్పి సీ.డబ్ల్యూ.ని బ్రాడ్ మోసం చేశాడు,
అందుకని ఇప్పుడు తనలో తన్నుకు వచ్చిన ఆవేశాన్ని అతను ఆ ఏసీ మీద చూపిస్తున్నాడు.
ఇక ఐయాన్, ఆ ఎత్తైన ప్రోగ్రామర్ ని తక్కువ చేసి చూపలేకపోయాడు,
కాబట్టి, అతను తను గెలవగలిగే యుద్దాన్ని ఎంచుకున్నాడు అనుకుంటా.
దీన్ని నువ్వెలా జరగనిచ్చావు?
చూడు. ఇదేమంత ముఖ్యం కాదు. సమస్య పరిష్కృతమైపోయింది, సరేనా?
ఎందుకంటే పది నిమిషాల క్రితం, ముసుగు మనిషి కనిపించకుండా పోయాడు.
-కనపించకుండా పోయాడా? అంటే నీ ఉద్దేశం... -అవును. పోయాడు. ఎటో పోయాడు.
అవును. ఏ సర్వర్లలో కూడా అతని జాడ నాకు తెలియలేదు.
లేదు, అది అసంభవం.
అంటే, అది ఉత్తమైమనది కాకపోయినా, ప్రస్తుతానికి అదే మంచి పరిష్కారం అనుకుంటా.
అనుకుంటావులే! ఎందుకంటే ఈ కార్యాలయంలో అందరికీ పిచ్చెక్కింది.
ఇది ఎదిగినవారు పనిచేసే ఓక ప్రొఫెషనల్ కార్యాలయంలాగా ఉండాలి!
అవును. కానీ ఈరోజు కాస్త భిన్నమైన రోజు.
కాకపోతే ఇది భిన్నమైన రోజు కాదు, కదా? మన కార్యాలయంలో ప్రతీ మంగళవారం ఇలాగే ఉంటుంది.
ఐయాన్ ని, పొడగరి పాల్ ద్వారా పక్కదారి పట్టించమని చెప్పింది నువ్వే.
అవును! నాకు కూడా పిచ్చి పట్టింది, ఎందుకంటే, ఈనాటి వరకూ,
నేను కూడా ఇది మామూలే అని అనుకున్నాను.
కానీ, ఇది మామూలు కాదు. నేను ఎదిగిన వ్యక్తిలాగా ప్రవర్తించి,
ముసుగు మనిషి విషయంలో అసలు ఏం జరుగుతుందో కనిపెట్టాలి!
-నీ చారలు మరింత దారుణంగా తయారవుతున్నాయి. -నీకలా అనిపిస్తుందా?
ఆటలో నుండే ముసుగు మనషి మాయమైపోయాడంటే, ఇది లోపం కాదు.
ఎవరో అతనితో ఏదో చేస్తున్నారు.
కోడ్ లాగులను ఓసారి పరిశీలిస్తాను.
ఒక్క నిమిషం.
చూస్తుంటే ఈ మార్పులన్నీ వెరిఫైడ్ లాగిన్ నుండి జరిగినట్టుగా లేవు.
అయ్యయ్యో.
అవి బయటనుండి చేసినవి.
దానర్థం ఏమిటి?
దానర్థం మనం హ్యాకింగ్ కి గురయ్యామని.
భగవంతుడా.
-అయితే ఇప్పుడు నేనేం చేయాలి? -ఏమీ చేయకు, డేవిడ్! ఏమీ చేయకు!
నేను చూసుకుంటాను, సరేనా? నువ్వేమీ చేయకు.
దేవుడా.
ఏవోయ్!
హేయ్, పాల్. ఎలా ఉన్నావు?
ఏమో. అది ఆధారపడుంటుంది. నువ్వు నాతో పోరాడాలనుకుంటున్నావా?
నాకది జరగాల్సిందే.
లేదు, నిజానికి, నేను నీకు క్షమాపణలు చెబుదామని వచ్చాను.
నాతో పాటు నడువు.
చూడు, గురూ. నన్ను నేనొక పరిణితి చెందిన వ్యక్తిగా అనుకోవాలని చూస్తాను, కానీ...
ఈ మగవారికి మామూలుగా ఉండే చాదస్తపు ఆలోచనలలో పడిపోతూ ఉంటాను...
నిజానికి, అది మంచి విషయం కాదు.
నీ దేహదారుఢ్యాన్ని చూసి నాకు అభద్రతాభావం కలుగడంలో...
అలాగే, నీ యుద్ధ చరిత్రని చూసి నేను భయకంపితుడినైన విషయంలో...
ఇంకా, నిజంగా, ఒక మంచి మనిషిగా
నీలో ఉన్న గుణాలన్నింటినీ చూసి నేను భయపడటంలో నీ తప్పేమీ లేదు, కాబట్టి...
నన్ను మన్నించు.
వావ్, ఐయాన్, అలా చెప్పడం నీ గొప్పతనం.
నీ పద్దతికి, నీ క్షమాపణకి నేను ముగ్ధుడినయ్యాను. ధన్యవాదాలు.
నిజమేమిటంటే, నువ్వు నన్ను ఎంతగా ఆకట్టుకున్నావంటే,
నేను నీకు పదోన్నతి ఇస్తున్నాను.
వావ్. ధన్యవాదాలు, ఐయాన్. దానర్థం ఏమిటి?
అంటే నీకు ఓ కొత్త కార్యాలయం వస్తుందని.
అవును, క్రింద, మా కమ్యూనిటీ మేనేజర్ అయిన సూ కి పక్కగానే.
ఇది నీ కొత్త కీ కార్డ్.
వావ్, ఐయాన్. చాలా చాలా ధన్యవదాలు. నేను నిజంగా దీన్ని అభినందిస్తున్నాను.
ఆ కార్డుతో జాగ్రత్త. అప్పుడప్పుడూ సమస్యలు సృష్టిస్తూ ఉంటుంది.
కానీ అది నిన్ను బేస్మెంట్ కి చేర్చి, శాశ్వతంగా అక్కడే ఉండేలా చేస్తుంది.
మన్నించు? అక్కడే ఉంచుతుందా? నాకు సరిగ్గా అర్థం...
"మగవారి చాదస్తం" లేదూ, ఏం లేదు.
చచ్చిపోరా, పొడుగు వెధవా.
ఉపశీర్షికలను అనువదించినది: అలేఖ్య